Štefan Dávid

Štefan Dávid deTúrócz–Szent–Péter (* 11. júl 1838, Dolný Kubín – † 10. február 1928, Budapešť, Maďarsko) bol slovenský filológ a pedagóg pochádzajúci zo zemianskej rodiny.

 Rodina 
 Otec: Jozef Dávid  de Túrócz–Szent–Péter
 Matka: Juliana Eva Rožnanská 

 Životopis 
Roku 1857 ukončil gymnázium v Banskej Bystrici, v roku 18571861 študoval klasickú filológiu na univerzite vo Viedni. Pôsobil na gymnáziu v Bratislave, neskôr na gymnáziu v Budapešti. 
Publikoval články a recenzie gréckej a latinskej klasickej literatúry a jazyka v odborných maďarských časopisoch. Autor latinských gramatík, cvičebníc, čítaniek, latinsko-maďarského a nemecko-maďarského slovníka. Pre školské potreby preložil a vydal s komentármi viaceré Cicerónove reči a i. Venoval sa aj hudbe.

 Literatúra 
 Slovenský biografický slovník

 Externé odkazy 
 Záznam o narodení a krste v matrike farnosti Dolný Kubín; pokrstený ako Stephanus Deodatus Adamus Dávid


Kategória:Príslušníci zemianskeho stavu
Kategória:Osobnosti z Dolného Kubína
Kategória:Slovenskí šľachtici
Kategória:Uhorskí šľachtici